
TIL  GAMLE  COSMAN! 

Fra  unge  Cosmans  Yenner. 


DEN  Ilte  JANUAR  1888. 

Mel.:  »Naar  Slyngler  hæves—« 


V i kom  dér  saa  ugenert  — altid  tilpas  — 
paa  Strandvejen  først  og  ved  Kvæsthuset  siden. 
Han  altid  var  rede  med  Fyrstik  og  Glas, 
og  spurgte  om  Aftenen  aldrig  om  Tiden. 

Og  vi  diskuterte 
om  alt  det  Forkerte, 

som  Menneskebørnene  rundtom  »broderte 
paa  Canevas« ! 


Skjøndt  ikke  Student,  er  han  dog  burschikos  — 
et  Pragtexemplar  blandt  de  danske  Filistre! 

Kun  taber  han  nemt  sig  i for  megen  Ros 
af  vore  — bevares ! — superbe  Ministre ! 

Vi  var  exalterte, 
og  hvor  han  regjerte, 

naar  nu  Højre  — nu  Venstre  ganske  spolerte 
sit  Canevas! 


Ja,  hør  ham  fortælle  om  Dette  og  Hint 
- lidt  bred  i sin  Form,  men  med  Humor  og  Varme: 
Detailler  med  Læben  han  pensler  saa  fint, 
som  Meissonnier  gjør  det  med  sine  Arme! 

Hver  lille  Finesse 
har  hans  Interesse, 

som  var  det  en  Puf  til  en  russisk  Comtesse 
paa  Canevas! 

Og  klassisk  er  Manden,  for  »Nord  og  Syd«, 
»Corsaren«  han  kjender  til  Bindenes  Klister, 
og  Holbergs  Epistler  er  daglig  hans  Fryd, 

Komedierne  remser  han  op  som  en  Phister! 

Ja,  for  Poesier 
og  Nips,  Malerier 

har  Sans  han,  men  særlig  for  smaa  Broderier 
paa  Canevas! 

Naar  Cosman  den  yngre  nu  selv  faar  et  Hjem, 
som  fordum  den  ældre  Hr.  Cosman  vi  gjæste: 
og  er  han  lidt  gnavsig,  vi  aabne  paa  Klem 
til  Haabets  Lukaf,  kigge  ind  til  det  Bedste ! 

Gid  Fremtiden  ikke 

i Noget  maa  klikke, 

men  med  de  lyseste  Farver  beprikke 

hans  Canevas! 


